
న్యూఢిల్లీ : ఎన్నికల్లో గెలుపు కోసం రాజకీయ పార్టీలు రక రకాల ప్రయత్నాలు చేస్తూ ఉంటాయి. ప్రచారం చేస్తూనే ఓటర్లను ప్రలోభ పెట్టేందుకు నానా అడ్డదారుల్లోనూ వెళ్తూ ఉంటాయి. ఫిబ్రవరి, మార్చి నెలల్లో జరిగిన ఉత్తర ప్రదేశ్ ఎన్నికల్లో రాజకీయ పార్టీలు చేసిన ఖర్చులను తెలుసుకున్నవాళ్ళ గుండె గుభేలుమంటుంది. అందుకే ఎన్నికల సంస్కరణలు రావాలని బుద్ధి జీవులు డిమాండ్ చేస్తూ ఉంటారు. ఎన్నికల ప్రక్రియ సక్రమంగా, నిజాయతీకి విలువనిచ్చేదిగా ఉంటే అటు ప్రజలకు, ఇటు ప్రజా సేవకులకు మేలు జరుగుతుంది.ఉత్తర ప్రదేశ్ శాసనసభ ఎన్నికల్లో రాజకీయ పార్టీలు ప్రచారం కోసం రూ.5,500 కోట్లు ఖర్చుచేసినట్లు సీఎంఎస్ సర్వేలో వెల్లడైంది. ఈ సొమ్ములో రూ.1,000 కోట్లు ‘ఓటుకు నోటు’  కోసం ఖర్చు చేశాయని అంచనా. మూడింట ఒక వంతు మంది ఓటర్లు నగదు లేదా మద్యం స్వీకరించి, ఓటు వేశారట. ఎన్నికల సంఘం నిబంధనల ప్రకారం ఒక్కో ఎమ్మెల్యే అభ్యర్థి రూ.25 లక్షలు మాత్రమే ఖర్చు చేయవలసి ఉంటుంది. అయితే వారు చేసిన ఖర్చులో ఈ 25 లక్షల రూపాయలు సముద్రంలో నీటి బొట్టులాంటిదని తెలుస్తోంది.ప్రచార కార్యక్రమాల కోసం ముద్రణ, ఎలక్ట్రానిక్ పద్ధతులను అనుసరించారు. వీడియో వ్యాన్లు, భారీ తెరలను బహిరంగంగా పెట్టి ప్రచారం చేశారు. ఈ విధంగా చేసిన ప్రచారానికి రాజకీయ పార్టీలు దాదాపు రూ.600 కోట్ల నుంచి రూ.900 కోట్ల వరకు ఉంటుందని సీఎంఎస్ పేర్కొంది. ఒక్కో ఓటు విలువ సగటున రూ.750 అని తెలిపింది. ఇది దేశం మొత్తంలో పరిశీలించినపుడు అత్యంత ఖరీదైన ఓటు అని పేర్కొంది. పోటీ తీవ్రంగా ఉన్న నియోజకవర్గాల్లో ఒక్కో ఓటును సుమారు రూ. 2,000 ఇచ్చి రాజకీయ పార్టీలు కొనుగోలు చేశాయని తెలిపింది.

newdhilly : ennikallo gelupu kosam rajakeeya paarteelu raka rakala prayatnaalu chestu untaayi. prachaaram chestune otarlanu pralobha pettenduku nana addadaarulloonuu veltuu untaayi. fibravari, marchi nelallo jarigina uttara pradesh ennikallo rajakeeya paarteelu chesina kharchulanu telusukunnavalla gunde gubhelumantundi. anduke ennikala samskaranalu ravalani buddhi jeevulu demand chestu untaaru. ennikala prakriya sakramamgaa, nijaayateeki viluvanichedigaa unte atu prajalaku, itu praja sevakulaku melu jarugutundi.uttara pradesh saasanasabha ennikallo rajakeeya paarteelu prachaaram kosam roo.5,500 kotlu kharchuchesinatlu cms sarvelo velladaindi. ee sommulo roo.1,000 kotlu ‘otuku notu’  kosam kharchu chesaayani anchana. moodinta oka vantu mandi otarlu nagadu leda madyam sweekarinchi, otu vaesaarata. ennikala sangham nibandhanala prakaaram okko emmelye abhyarthi roo.25 lakshalu matrame kharchu cheyavalasi untundi. ayithe vaaru chesina kharchulo ee 25 lakshala roopaayalu samudramlo neeti bottulantidani telustondi.prachaara kaaryakramaala kosam mudrana, electronic paddhatulanu anusarinchaaru. veedio vyaanlu, bhari teralanu bahirangamgaa petti prachaaram chesaru. ee vidhamgaa chesina prachaaraaniki rajakeeya paarteelu daadaapu roo.600 kotla nunchi roo.900 kotla varaku untundani cms perkondi. okko otu viluva sagatuna roo.750 ani telipindi. idhi desham mottamlo pariseelinchinapudu atyanta khareedaina otu ani perkondi. poty teevramgaa unna niyojakavargaallo okko otunu sumaru roo. 2,000 ichi rajakeeya paarteelu konugolu chesaayani telipindi.